الناس عادة بتتكلم عن مجموعتين من الألوان: الألوان الدافية والألوان الباردة. العلماء بيعتقدوا إن في نوعين من الناس: ناس بتفضل الألوان الدافية وناس بتفضل الألوان الباردة. الألوان الدافية هي الأحمر والبرتقالي والأصفر. لما بيكون في ألوان دافية ونور كتير، الناس عادةً بتحب تكون نشيطة. الناس بتعتقد إن الأحمر مثلاً بيحمس. الناس الاجتماعية، اللي بتحب تكون مع الآخرين، بتحب اللون الأحمر.

الألوان الباردة هي الأخضر والأزرق والبنفسجي. الألوان دي، عكس الألوان الدافية، بتريح. لما بيكون في ألوان باردة، الناس عادةً بتكون هادية. الناس اللي بتحب تقضي وقت لوحدها غالباً بتفضل اللون الأزرق. صحيح إن الأحمر ممكن يكون محمس، بس في عالم بيقول إن الوقت بيعدي ببطء أكتر في الأوض اللي فيها ألوان دافية عن الأوض اللي فيها ألوان باردة. بيقول إن اللون الدافي، زي الأحمر أو البرتقالي، لون كويس للريسبشن أو المطعم. الناس اللي بترتاح أو بتاكل مش عايزة الوقت يعدي بسرعة. الألوان الباردة أحسن للمكاتب والمصانع لو الناس اللي شغالة هناك عايزة الوقت يعدي بسرعة.
ليه المكاتب والمصانع غالباً بتتلون بالألوان الباردة حسب كلام العالم؟
عشان الألوان دي بتخلي الوقت يعدي بسرعة. عشان الألوان دي بتخلي الناس متحمسة. عشان كل الناس بتحب اللون الأبيض. عشان الناس اللي بتشتغل تقدر تكون أكثر نشاط.